กองเกียรติยศเคลื่อนศพ พลทหารกล้า เฝ้าคลังอาวุธ กลับภูมิลำเนา
กองเกียรติยศส่งศพ พลทหารกล้า กลับภูมิลำเนาที่อุดรธานี ปฏิบัติหน้าที่เฝ้าคลังอาวุธ ถูกจ่าทหารคลั่งยิงเสียชีวิต ก่อนเข้าไปชิงอาวุธช่วงสายวันนี้ (11 ก.พ.) ที่สนามจอดเฮลิคอปเตอร์ กองบัญชาการช่วยรบที่ 2 อำเภอเมือง จังหวัดนครราชสีมา พลตรี สุรชิน กาญจนจิตติ ผู้บัญชาการกองบัญชาการช่วยรบที่ 2 เป็นประธานในพิธีส่งร่างของวีรชนพลทหารผู้กล้า พลทหารเมธา เลิศศิริ ที่เสียชีวิตจากเหตุการณ์จ่าสิบเอกจักรพันธ์ ถมมา ทหารกองพันทหารสรรพาวุธกระสุนที่ 22 ค่ายสุรธรรมพิทักษ์ ใช้อาวุธปืนยิงเสียชีวิต ขณะที่พลทหารเมธาปฏิบัติหน้าที่เฝ้าคลังอาวุธทั้งนี้ พลทหารเมธา เลิศศิริ อายุ 23 ปี เข้ารับราชการทหารครั้งแรก เมื่อวันที่ 1 พฤษภาคม 2561 ตำแหน่งพลคลัง สังกัดกองร้อยสรรพาวุธคลัง กองพันสรรพาวุธกระสุนที่ 22 กองบัญชาการช่วยรบที่ 2 ก่อนที่จะถูกคนร้ายใช้อาวุธสงครามยิงเสียชีวิต ขณะปฏิบัติหน้าที่เฝ้าคลังอาวุธ สร้างความเศร้าโศกเสียใจให้กับคนในครอบครัวเป็นอย่างมากซึ่งทางหน่วยงานต้นสังกัดได้มอบปูนบำเหน็จ 3 ชั้นยศ เลื่อนยศให้เป็น สิบเอก และได้รับปูนบำเหน็จเงินเดือน 5 ชั้น และเงินช่วยเหลืออื่นๆ อีกตามระเบียบของทางราชการ โดยมีกองเกียรติยศนำขบวนขึ้นรถส่งศพไปภูมิลำเนาที่จังหวัดอุดรธานี เพื่อบำเพ็ญกุศลศพตามประเพณีต่อไป.
กองเกียรติยศ ส่งศพ พลทหารกล้า กลับภูมิลำเนาที่อุดรธานี ปฏิบัติหน้าที่เฝ้าคลังอาวุธ ถูกจ่าทหารคลั่งยิงเสียชีวิต ก่อนเข้าไปชิงอาวุธ 
กราดยิงโคราช,พิธีศพ,ทหารเฝ้าคลังอาวุธ,เมธา เลิศศิริ,ปูนบำเหน็จ,เลื่อนยศ,ข่าวทั่วไป